Waste Want: 'n Besigheid wat haweloses bemagtigCurrently selected
waste-want-besigheid-wat-haweloses-bemagtig Waste Want: 'n Besigheid wat haweloses bemagtig
'n Besigheid wat daarop gefokus is om geleenthede vir ander te skep – Waste Want, 'n gesinsonderneming in Stikland en Elsiesrivier, waar hawelose mense die geleentheid gebied word om hulle lewens deur werk te herbou!
Waste Want het 'n voltydse personeelgetalsterkte van 29, waarvan 15 mense uit nagskuilings kom.
Waste Want is in Augustus 2010 deur Lydia Anderson-Jardine en haar man, Anthony Jardine, begin. Aanvanklik was daar 12 permanente personeellede. Sedertdien het hulle 'n aantal groot afvalbestuurskontrakte gesluit, insluitende 'n tender van meer as R3 miljoen deur Stad Kaapstad en 'n loodsprojek vir Quality Beverages en die Maynard Mall, via Redefine Properties.
Lydia se seun, Rowen Anderson, is die brein agter die maatskaplike verantwoordelikheidsdeel van die besigheid, Waste Want Youth. Dit is deur Waste Want Youth wat ook met plaaslike skole saamwerk om herwinning aan te moedig – dat hawelose mense vir die besigheid gewerf word.
Die personeel by die nagskuilings kies jongmense wat wys dat hulle hul lewens wil verbeter, en Waste Want lei hulle op om herwinbare goedere te sorteer en verskillende materiale te gradeer. Diegene wat die opleiding suksesvol afhandel, word 'n werk by die besigheid aangebied.
Aanvanklik het Waste Want jongmense by die Elim-nagskuiling in Elsiesrivier gewerf, maar hulle het onlangs ook met 'n skuiling in Kensington begin saamwerk.
"Ons beoog om hierdie program na verskillende skuilings in die Kaapstad-gebied uit te brei, voor ons nasionaal uitbrei," verduidelik Rowen.
Hy sê dat sy familie sterk oor hulle maatskaplike verantwoordelikheid voel, en weens die feit dat die besigheid se aard lae vaardighede en hoë volumes behels, Waste Want meer werk vir mense in die nagskuilings kan skep. Die besigheid se ander maatskaplike verantwoordelikheidsprojek is die Young Recycling Cooperative wat op jeugontwikkeling, werkskepping en bemagtiging fokus.
Waste Want word as 'n terugkoopsentrum bedryf, wat beteken dat dit vir herwinbare items betaal. Dit hanteer die insameling, sortering en verwerking van herwinbare goedere, veral plastiek en papier. Daar is ook twee munisipale aflaaipunte onder Waste Want se bestuur, waar die publiek herwinbare items kan aflaai.
Die besigheid neem aan die Sanlam Ondernemings- en Verskaffersontwikkelingsprogram deel, wat hulle besigheid gehelp het om die finansiële- en besigheidsbasis te skep om hulle sodoende in staat te stel om toerusting soos vragmotors, sleepwaens, hoekslypers en sae te bekom, wat alles help om die groter-wordende volumes afval vinniger te verwerk.
Waste Want wil sy voetspoor uitbrei met twee nuwe persele wat vir 2016 beoog word. Rowen sê dat hulle 'n beter vastrapplek in die Wes-Kaap wil vestig en dan die moontlikheid van nasionale uitbreiding wil oorweeg.